Tirstrup på Djursland har nu varmerekorden sammen med København, der målte samme temperatur i 1990.

Det smukke vejr har i dag fået temperaturen op på 15,8 grader. Det er den højeste temperatur målt på en februardag i Danmark, siden man begyndte at samle data i 1873. Det er også højere, end hvad tidligere er målt i december og januar, så det er også en tangering af vinterrekorden. Og det er en voldsom varme, vi nu ser. Indtil i dag var 15,5 grader i 1959 den næsthøjest målte temperatur og tredjepladsen var fra 2012 og lød på 15,1 grader. I morges var der tåge mange steder i landet, men efter den blev brændt væk, kunne temperauren stige til nye højder. Smukt vejr, svag vind og en ualmindelig varm luftmasse fra vest er årsagen til, at temperaturen kunne nå over 15 grader.